מור כהן

מור כהן (נולדה ב-22 בפברואר 1988) היא שחקנית ויוצרת קולנוע ישראלית המתגוררת בארצות הברית.

== ביוגרפיה ==

מור כהן גדלה בפתח תקווה ובשנות נעוריה עברה עם משפחתה ליקנעם עילית. היא התחנכה בחיפה בבית הספר רעות לאמנויות ובתיכון ויצו לאמנויות במגמת תיאטרון. שירתה בצה"ל כמאבחנת ומראיינת פסיכוטכנית בחיפה.

בגיל תשע החלה להופיע על במות בישראל, ובצעירותה השתתפה בשלל תפקידי אורח בטלוויזיה מטעם אולפני הרצליה וערוץ הילדים.

== השכלה ==
כהן למדה משחק בבית הספר אימפרו ברמת גן ובמסלול התלת-שנתי באקדמיה לאמנויות המופע בתל אביב, שם סיימה את לימודיה בהצלחה בשנת 2014. לאחר תום לימודיה עברה לפריז, שם התגוררה כשנה וחצי, במהלכן פעלה כמוזיקאית.

בשנת 2015 זכתה במלגות לימודים מטעם New York Conservatory for Dramatic Arts ו, ועברה לניו יורק כדי ללמוד משחק מול מצלמה. היא מתגוררת בארצות הברית מאז.

== קריירה ==

בשנת 2013 שיחקה בסרט הביכורים של נטלי פורטמן כבמאית, "סיפור על אהבה וחושך".

בשנת 2016 חברה כהן לקבוצת התיאטרון Amios בניו יורק, שם שיחקה בהפקות רבות והפיקה ערבי תיאטרון קצר. בהמשך הייתה ממקימיי פרויקט התיאטרון הדו-לשוני The Israeli Artist Project שנוסד ב-2018, ומטרתו הנגשת יצירות ישראליות לקהל אמריקאי וגישור בין התרבויות. במסגרת הפרויקט הפיקה ושיחקה בהצגת אוף-ברודוויי "סקופ" מאת יאיר פקר, לצדם של רון אורלובסקי, גלית פלנר, מיכאל עינב, עדן רובינפור ויוני ונדריגר.

בשנת 2017, בשיתוף עם הבמאי-תסריטאי רועי זפרני והמלחינה נמי מלומד, הפיקה כהן את הסרט הקצר "מעבר לחומה". הסרט זכה בקטגוריה "Best World Cinema Short" בפסטיבל הקולנוע בפיניקס בשנת 2019, גרף מעל למיליון צפיות בארץ ובעולם וזכה לתשבחות רבות.

בשנת 2020 ביימה והפיקה את הקליפ הרשמי לשיר "Change" של המוזיקאית סיון ארבל, שזכה למענק לקידום יצירות חדשות מטעם מפעל הפיס.

בשנת 2021 שיתפה פעולה עם להקת המטאל בקליפ לשיר , בו גילמה את אלה מצרית.

ב-2022 כיכבה כהן בקומדיה הרומנטית Handle With Care<ref></ref> מאת המחזאי ג'ייסון אודל וויליאמס, בהפקת תיאטרון Stage West. כהן גילמה את הדמות הראשית, איילת, צעירה ישראלית הנמצאת בטיול בארצות הברית עם סבתה כאשר הבלתי צפוי קורה<ref></ref>.

לצד עבודת משחק והפקה בקולנוע ותיאטרון, השתתפה כהן בפרסומות וקמפיינים לחברות גדולות, בהן יצרנית הרכב פורד, UPS, מותג המשקפיים "Foster Grant", ויצרניות אופנה נוספות. בנוסף, היא מגלמת את La Bruja, דמות הדגל של חברת Shiner Beer, ומשמשת כפרזנטורית של החברה.

== קישורים חיצוניים ==
* 

* [https://www.ishim.co.il/p.php?s=%D7%9E%D7%95%D7%A8+%D7%9B%D7%94%D7%9F%23%D7%A9%D7%97%D7%A7%D7%A0%D7%99%D7%AA+%D7%A1%D7%98%D7%95%D7%93%D7%A0%D7%98%D7%99%D7%9D מור כהן], במיזם "אישים" לתיעוד היצירה הישראלית
* מור כהן, במסד הנתונים Broadway World 
* “[https://medium.com/thrive-global/everyone-is-rooting-for-you-5-insider-tips-with-actress-producer-and-director-mor-cohen-6016ee55e9a6 Everyone Is Rooting For You” 5 Insider Tips with Actress, Producer, and Director Mor Cohen] | by Yitzi Weiner | Thrive Global | Medium
* [https://stagewest.org/blog/chat-mor-cohen-authenticity A Chat With Mor Cohen About Authenticity], Stage West Theatre
* [https://www.vocespettacolo.com/interview-with-actress-mor-cohen/ Interview with actress Mor Cohen] (14/09/2017) Di Vito “Nik H.” Nicoletti, Voce Spettacolo

== הערות שוליים ==

קטגוריה:ויקיפדיה: ערכים של משתמשים חדשים
קטגוריה:שחקניות ישראליות
קטגוריה:שחקניות קולנוע וטלוויזיה ישראליות
קטגוריה:בוגרות תיכון ויצו לאמנויות/רעות (חיפה)
קטגוריה:בוגרי תיכון ויצו לאמנויות/רעות (חיפה)
קטגוריה:ישראלים שנולדו ב-1988
קטגוריה:ישראליות שנולדו ב-1988